**Denumirea funcției publice vacante**: Direcția politici de reglementare a achizițiilor publice, consultant principal - 1 funcție vacantă.

**a) Scopul general al funcției:**

Participarea în procesul de elaborare și promovare a politicii statului în domeniul achizițiilor publice, armonizarea cadrului legal existent în domeniul respectiv la Directivele Uniunii Europene și alte standardele internaționale, precum și la avizarea proiectelor de acte legislative și normative care vizează domeniul achizițiilor publice.

**b) Sarcinile de bază ale funcției:**

1. Elaborarea și promovarea politicii statului în domeniul achizițiilor publice, inclusiv revizuirea acesteia în scopul îmbunătățirii și armonizării la Directivele Uniunii Europene și standardele internaționale.
2. Întreprinderea măsurilor ce se impun în vederea implementării Acordurilor internaționale în domeniul achizițiilor publice la care Republica Moldova are calitate de membru, precum și a proceselor de aderare la alte acorduri în domeniul vizat.
3. Pregătirea avizelor la proiectele de acte legislative și normative ce vizează domeniul achizițiilor publice elaborate de alți actori, care potrivit cadrului legal au drept la inițiativă legislativă.
4. Examinarea demersurilor parvenite din partea autorităților publice centrale și locale, agenților economici și societății civile, care vizează domeniul achizițiilor publice și elaborarea avizelor pe marginea acestora.
5. Întreprinderea măsurilor ce se impun în vederea implementării Strategiilor de țară, Planurilor de acțiuni ale Guvernului și Ministerului Finanțelor, care vizează domeniul achizițiilor publice.

**Cerinţe specifice:**

**Studii:** Superioare, de licență sau echivalente, preferabil în domeniul economic și/sau juridic.

**Experienţă profesională** – minim 2 ani de experiență profesională în domeniu.

**Cunoaşterea:**  limbii engleze la nivel B1.

Cunoaşterea limbii ruse este un avantaj.

**Bibliografia în baza căreia vor fi formulate întrebările pentru proba scrisă şi interviu la funcţia vacantă de consultant principal al Direcției politici de reglementare a achizițiilor publice**

1. Constituţia Republicii Moldova (Monitorul Oficial nr.1 din 12 august 1994)
2. Codul administrativ al Republicii Moldova nr.116/2018
3. Legea nr.136/2017 cu privire la Guvern
4. Legea nr. 239/2008 privind transparența în procesul decizional
5. Legea nr. 98/2012 privind administrația publică centrală de specialitate
6. Legea nr.397/2003 privind finanțele publice locale
7. Legea nr.100/2017 cu privire la actele normative
8. Legea nr.181/2014 finanțelor publice și responsabilității bugetar-fiscale
9. Legea nr. 239/2008 privind transparența în procesul decizional
10. Legea nr.25/2008 privind Codul de conduită a funcţionarului public
11. Legea nr.158/2008 cu privire la funcţia publică şi statutul funcţionarului public
12. Legea nr.16/2008 cu privire la conflictul de interese
13. Legea nr. 131/2015 privind achiziţiile publice
14. Hotărârea Guvernului nr.696 /2017 cu privire la organizarea și funcționarea Ministerului Finanţelor.
15. Hotărârea Guvernului nr.201/2009 privind punerea în aplicare a prevederilor Legii 158/2008 cu privire la funcția publică și statutul funcționarului public.
16. Hotărârea Guvernului nr. 134/2017 pentru aprobarea Regulamentului privind organizarea şi funcţionarea, precum şi a efectivului-limită al Agenţiei Achiziţii Publice
17. Hotărârea Guvernului nr. 278/2006 cu privire la mijloacele speciale în domeniul achiziţiilor publice ale Agenţiei Achiziţii Publice
18. Hotărârea Guvernului nr.667/2016 privind aprobarea Regulamentului cu privire la activitatea grupului de lucru pentru achiziţii
19. Hotărârea Guvernului nr. 987/2018 privind aprobarea Regulamentului cu privire la achiziţia bunurilor şi serviciilor prin cererea ofertelor de preţuri
20. Hotărâre Guvernului nr. 665/2016 privind aprobarea Regulamentului cu privire la achizițiile publice de valoare mica
21. Hotărârea Guvernului nr.668/2016 pentru aprobarea Regulamentului cu privire la achizițiile publice folosind procedura de negociere
22. Hotărârea Guvernului nr.1419/2016 pentru aprobarea Regulamentului cu privire la modul de planificare a contractelor de achiziții publice
23. Hotărârea Guvernului nr. 669/2016 pentru aprobarea Regulamentului privind achiziţiile publice de lucrări
24. Hotărârea Guvernului nr. 826/2012 pentru aprobarea Regulamentului cu privire la acordul-cadru ca modalitate specială de atribuire a contractului de achiziţie public
25. Hotărârea Guvernului nr. 1418/2016 pentru aprobarea Regulamentului cu privire la modul de întocmire a Listei de interdicţie a operatorilor economici